b'\n_START_ARTICLE_\nHertta (testi)\n_START_PARAGRAPH_\nHertta, toiselta nimelt\xc3\xa4\xc3\xa4n CERT (Coronary Event Risk Test), on suomalainen verin\xc3\xa4ytteeseen perustuva diagnostinen menetelm\xc3\xa4, jolla mitataan vakavan infarktin tai syd\xc3\xa4nkuoleman riski\xc3\xa4 ._NEWLINE_Hertta on maailman ensimm\xc3\xa4inen molekylaarisiin keramideihin perustuva diagnostinen testi .\n_START_SECTION_\nTaustatietoa\n_START_PARAGRAPH_\nHertta-tutkimuksessa n\xc3\xa4ytteest\xc3\xa4 mitataan keramidimolekyylien pitoisuuksia, joiden perusteella lasketaan riskiluku. Hertta ennustaa riskit esimerkiksi LDL-kolesterolia tarkemmin . Testi mittaa my\xc3\xb6s statiinil\xc3\xa4\xc3\xa4kityksell\xc3\xa4 olevien henkil\xc3\xb6iden j\xc3\xa4\xc3\xa4nn\xc3\xb6sriski\xc3\xa4 ja ennustaa syd\xc3\xa4ninfarktiriski\xc3\xa4 henkil\xc3\xb6ill\xc3\xa4, joilla sepelvaltimotautia ei ole viel\xc3\xa4 todettu._NEWLINE_Tutkimus antaa riskiluvun ja siihen perustuvan lausunnon. Korkea riskiluku indikoi tarvetta tehostaa sepelvaltimotaudin hoitoa, esimerkiksi el\xc3\xa4m\xc3\xa4ntapamuutoksilla tai mahdollisen l\xc3\xa4\xc3\xa4kehoidon optimoinnilla.'